title: 2012 m. liepos 24 d. Komisijos įgyvendinimo reglamentas (ES) Nr. 766/2012, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Patata di Bologna (SKVN)]

text:
24.8.2012

               LT

               Europos Sąjungos oficialusis leidinys

               L 229/6

         KOMISIJOS ĮGYVENDINIMO REGLAMENTAS (ES) Nr. 766/2012
   2012 m. liepos 24 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Patata di Bologna (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:

               (1)

               Remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Patata di Bologna“, kuri įregistruota Komisijos reglamentu (EB) Nr. 228/2010 (2), specifikacijos pakeitimo paraišką.

               (2)

               paraiška pateikta dėl saugomos kilmės vietos nuorodos „Patata di Bologna“ produkto aprašo pakeitimų ir dėl to yra pakeistas bendrasis dokumentas;

               (3)

               Komisija išnagrinėjo šį pakeitimą ir nusprendė, kad jis pagrįstas; Kadangi pagal Reglamento (EB) Nr. 510/2006 9 straipsnio 2 dalį pakeitimas yra nereikšmingas, Komisija gali jį patvirtinti netaikydama minėto reglamento 6 ir 7 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Patata di Bologna“ specifikacija iš dalies keičiama pagal šio reglamento I priedą.
   2 straipsnis
   Suvestinis bendrasis dokumentas, kuriame nustatyti pagrindiniai specifikacijos duomenys, yra pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 24 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL L 69, 2010 3 19, p. 1.

      I PRIEDAS
      Patvirtinami toliau nurodyti saugomos kilmės vietos nuorodos „Patata di Bologna“ specifikacijos pakeitimai.
      Toliau pateikiami su kiekvienu elementu susiję konkretūs pakeitimai:

                  vanduo. Nurodomas laboratorijoje taikytinas analizės metodas.

                  Baltymai. Baltymų kiekio intervalas keičiamas iki 0,9–2,6 % ir nurodomas laboratorijoje taikytinas analizės metodas.

                  Riebalai. Riebalų kiekis valgomoje bulvės dalyje – 0,09–1,12 %; pakeista tik didžiausia vertė.

            Taikant nustatytą analizės metodą dabartinė aptikimo riba yra 0,1 %, todėl šios ribos nesiekiančios koncentracijos nustatyti neįmanoma. Kadangi tikroji žemiausia riba nėra žinoma, manoma, kad tikslinga nurodyti tik aukščiausią vertę.
      Nurodomas laboratorijoje taikytinas analizės metodas.

                  Angliavandeniai. Angliavandenių kiekio intervalas nuo 13,5–17,0 % didinamas iki 8,0–19,0 %. Be to, patikslinama, kad analizės duomenys gaunami vandens, pelenų, riebalų, baltymų ir maistinių skaidulų vertes (gautas atitinkamai taikant nurodytus tyrimų metodus) atėmus iš 100. Todėl keičiant kai kurių parametrų žemiausias ir aukščiausias vertes neišvengiamai pakistų ir angliavandenių verčių ribos.

                  Maistinės skaidulos. Praplečiamas maistinių skaidulų kiekio intervalas nuo 2,2–2,7 % iki 0,9–4,0 %. Nurodomas laboratorijoje taikytinas analizės metodas.

                  Mineralinės medžiagos. Manoma esant tikslinga išbraukti skliausteliuose nurodytų atskirų mineralinių medžiagų sąrašą, o žodį „mineralai“ pakeisti žodžių junginiu „žali pelenai“, taip pat nurodyti naudotiną analizės metodą ir iš naujo nustatyti vertes.

            Atsižvelgiant į galimą skirtingų veiksnių poveikį mineralinių medžiagų kiekiui, nustatomas didesnis žalių pelenų, naudotinų kaip mineralinių medžiagų kiekio parametras, verčių intervalas. Kadangi sunku tiksliai nustatyti įvairius kintamuosius, nuo kurių galėtų priklausyti pelenų kiekis, manoma esant tinkama ir būtina nurodyti platesnį intervalą ir nustatyti ne tik mėginio ėmimo, bet ir jo paruošimo analizei procedūrą.
      Manoma, kad iš ankstesnėje SKVN „Patata di Bologna“ produkto specifikacijos versijoje nurodytų atskirų mineralinių elementų tikslinga nurodyti tik kalį (K) – jo bulvėje yra daugiausia ir juo apibūdinama maistinė bulvės vertė. Šis elementas išreiškiamas mg/100 g valgomosios bulvės dalies. Nurodoma mažiausia K vertė – bent 250 mg/100 g, kuri nustatoma taikant EPA 3015A ir EPA 6010B tyrimų metodus.

                  Vitaminai. Terminas „vitaminai“ yra per platus. Šį parametrą siūloma panaikinti, nes norint nustatyti visus produkte esančius vitaminus labai išaugtų tyrimų sąnaudos, bet nebūtų surinkta maistingumo požiūriu ir apibūdinimo tikslais svarbių duomenų. Net ištyrus vitaminą C (L-askorbo rūgštis), kurio koncentracija bulvių gumbuose didžiausia, nebūtų gauta produktui apibūdinti reikiamų duomenų, nes šio vitamino kiekis svyruoja priklausomai nuo įvairių tarpusavyje nesusijusių veiksnių (sandėliavimo laiko, tyrimo metodo, sezono aplinkos sąlygų, greito savybių blogėjimo analizės metu).

                  Sausoji medžiaga. Išbraukiama skliausteliuose pateikta vertė, nes ši informacija yra perteklinė ir nesuderinama su pirmiau nurodytu vandens kiekiu įprastoje 100 g valgomosios bulvės dalies sudėtyje.

      II PRIEDAS
      BENDRASIS DOKUMENTAS

         TARYBOS REGLAMENTAS (EB) Nr. 510/2006

      „PATATA DI BOLOGNA“

         EB Nr. IT-PDO-0105-0934-02.01.2012

         SGN ( ) SKVN ( X )

      1.   Pavadinimas

      „Patata di Bologna“
      2.   Valstybė narė ar trečioji šalis

      Italija
      3.   Žemės ūkio produkto ar maisto produkto aprašymas

      3.1.   Produkto rūšis

                  1.6 klasė.

                  Švieži arba perdirbti vaisiai, daržovės ir grūdai

            3.2.   Produkto, kuriam taikomas 1 punkte nurodytas pavadinimas, aprašymas

      Produktas turi būti „Primura“ rūšies, o jo fizinė išvaizda, cheminė sudėtis ir juslinės savybės apibūdintinos pagal tokius parametrus: gumbas taisyklingo ovalo pavidalo, su sekliomis ir neryškiomis akutėmis; lupena lygi, nepažeista, be išorinių defektų, dėl kurių galėtų pakisti produkto savybės; gumbai vienodo 40–75 mm dydžio;
      minkštimas standus, nuo baltos iki šviesiai geltonos spalvos;
      pasižymi geromis išsilaikymo savybėmis.
      Įprasta 100 g valgomosios bulvės dalies sudėtis:

                  —

                  vanduo – 70,0–85,0 %; taikomas laboratorinis metodas, apibrėžtas 1985 m. gegužės 27 d. Ministro dekrete (1985 m. birželio 2 d. Italijos Respublikos oficialusis leidinys Nr. 145);

                  —

                  baltymai – 0,9–2,6 %; taikomas laboratorinis metodas – ISO 937–1978 (E) ir AOAC oficialus metodas Nr. 932.08;

                  —

                  didžiausias riebalų kiekis – 1,12 %; taikomas laboratorinis metodas – ISTISAN 1996/34, p. 41–43;

                  —

                  angliavandeniai – 8,00–19,0 %; analitiniai duomenys gaunami vandens, pelenų, riebalų, baltymų ir maistinių skaidulų vertes atėmus iš 100;

                  —

                  maistinės skaidulos – 0,9–4,0 %; taikomas laboratorinis metodas – AOAC 985.29 (17-as leidimas, 2003 m.);

                  —

                  žali pelenai – 0,4–1,45 %; taikomas tyrimų metodas – ISTISAN 1996/34, p. 77–78, ir ISO 936:1998 (E);

                  —

                  kalis (K) – mažiausia vertė 100 g produkto – 250 mg; taikomas tyrimų metodas – EPA 3015A ir EPA 6010B.

            „Primura“ rūšies bulvės – „Patata di Bologna“ simbolis – patiektos maistui pasižymi patrauklia išvaizda, vidutiniu sausosios medžiagos kiekiu, tvirtu minkštimu, savitu, bet ne per stipriu skoniu ir geromis išsilaikymo savybėmis. Šias savybes, dėl kurių šios rūšies bulvės iki šiol tenkina rinkos reikalavimus, lemia bulvių auginimas tinkamuose ir ilgainiui nepakitusiuose dirvožemiuose.
      3.3.   Žaliavos (taikoma tik perdirbtiems produktams)

      —
      3.4.   Pašarai (taikoma tik gyvūninės kilmės produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Visi auginimo etapai – nuo bulvių sodinimo iki galutinio gumbų derliaus surinkimo – turi būti atliekami geografinėje auginimo vietovėje.
      3.6.   Specialios pjaustymo, trynimo, pakavimo ir kt. taisyklės

      Bulvių paruošimas ir pakavimas turi vykti Bolonijos provincijoje. SKVN „Patata di Bologna“ pasižymi puikiomis juslinėmis ir prekinėmis savybėmis, kurias galima išsaugoti tik teisingai paruošiant produktą. Vietos žemdirbiai sukaupė itin vertingų specifinių žinių apie tai, kaip teisingai tvarkyti ir gabenti produktą, skubiai apdoroti nuimtą derlių ir bulves laikyti šaltai, kad jos prarastų kuo mažiau drėgnio. Šios žinios ir jų praktiškas pritaikymas auginimo vietoje padeda išsaugoti SKVN „Patata di Bologna“ savybes ir atsižvelgti į produkto natūralius fiziologinius procesus.
      3.7.   Specialios ženklinimo etiketėmis taisyklės

      Vartotojams skirtos bulvės „Patata di Bologna“ turi būti parduodamos tokiose pakuotėse:

                  —

                  4 kg, 5 kg, 10 kg ir 25 kg maišuose su mažiausiai 10 cm pločio spausdinta juosta ties viduriu,

                  —

                  0,5 kg, 1 kg, 1,5 kg, 2 kg ir 2,5 kg tinkleliuose,

                  —

                  0,5 kg, 1 kg, 1,5 kg, 2 kg, 2,5 kg ir 5 kg vertbag, quickbag, girsac tipo maišuose ir krepšeliuose,

                  —

                  0,5 kg, 0,75 kg ir 1 kg padėkluose,

                  —

                  10 kg, 12,5 kg, 15 kg, 20 kg ir 25 kg dėžėse ir krepšiuose.

            Ant pakuočių turi būti užrašas „Patata di Bologna“, „D.O.P.“ ir logotipas, kuriame pavaizduota stilizuota bulvė, įstrižai perbraukta dviem raudonos ir mėlynos spalvos juostomis. Naudojamos tokios spalvos:

                  —

                  geltona stilizuotos bulvės spalva – Pantone Yellow 116 C, keturspalvėje spaudoje – 0/20/100/0,

                  —

                  pirmos įstrižos raudonos juostos spalva – Pantone Warm Red C, keturspalvėje spaudoje – 0/100/100/0,

                  —

                  antros įstrižos mėlynos juostos spalva – Pantone blu 286 C, keturspalvėje spaudoje – 100/70/0/0.

            Visas tekstas pateikiamas paprastu ir pusjuodžiu Avenir šriftu.
      Ženklas ant pakuotės turi būti ties pagrindu ne siauresnis kaip 20 mm, o užrašas SKVN „Patata di Bologna D.O.P.“ turi būti didesnis už bet kurį kitą etiketėje pateiktą užrašą.

      4.   Glaustas geografinės vietovės apibūdinimas

      Bolonijos provincija.
      5.   Ryšys su geografine vietove

      5.1.   Geografinės vietovės ypatumai

      Vasario pabaigoje ir kovo pradžioje Bolonijos lygumoje vyrauja švelnios pavasario temperatūros, itin palankios tokiu metu pasodintiems bulvių gumbams sudygti. Intensyviausiu bulvių augimo laikotarpiu – nuo balandžio iki birželio mėn. – temperatūrai pakilus iki 25–28°C, bulvių gumbai sparčiau formuojasi bei auga ir nuosekliai bręsta. Per visus metus tolygiai iškrintantys krituliai sudaro palankias sąlygas bulvių gumbams nuo pat pradžių augti ir pradėti formuotis. Be to, jie papildo gruntinio vandens atsargas ir sudaro palankias sąlygas ruošiant dirvą bulvėms sodinti.
      Hidrologiniu požiūriu regione gausu natūralių upelių bei upių (pvz., Idičė, Renas, Gajana, Fosatonė, Kvaderna, Ridas, Silaras, Samodža) ir specialiai drėkinimui nutiestų kanalų (pvz., Emilijos-Romanijos kanalas), kuriais pavasario ir vasaros laikotarpiais, kuomet vandens poreikis yra didžiausias, vanduo tiekiamas į bulvių auginimo vietoves.
      Morfologinės dirvožemių savybės itin palankios bulvėms auginti – čia vyrauja aliuviniai sluoksniuoti dirvožemiai, kuriuose gausu deguonies.
      5.2.   Produkto ypatumai

      „Patata di Bologna“ gaunamas tik iš „Primura“ rūšies bulvių. Šios rūšies bulvės gerai prisitaikė prie auginimo vietovės dirvožemio ir klimato sąlygų ir tapo „Patata di Bologna“ simboliu. Jusliniu požiūriu „Patata di Bologna“ pasižymi itin gerai išsilaikančiu ir paprastai nemiltingu minkštimu, todėl šias bulves tinka ruošti įvairiais būdais – kepti riebaluose arba orkaitėje, virti garuose. Dėl savito, bet ne per stipraus skonio ir gerų išsilaikymo savybių, kurias įgyja produktas, auginamas tinkamuose dirvožemiuose laikantis tradicinių žemdirbystės metodų, šios bulvės iki šiol laikomos standartiniu rinkos produktu.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      SKVN „Patata di Bologna“ savybes, t. y. kvapą, skonį, minkštimo ir lupenos spalvos intensyvumą, lemia ne tik genetiniai veiksniai, bet ir auginimo aplinka (dirvožemis, klimatas, auginimo metodai, sandėliavimo sąlygos), todėl „Patata di Bologna“ su Bolonijos provincija sieja akivaizdus ryšys. Dėl bulvėms auginti itin tinkamų dirvožemių, išskirtinės kai kurių rūšių bulvių kokybės ir juslinių savybių ir augintojų taikomų tradicinių žemdirbystės metodų bulvės Bolonijos provincijoje auginamos nuo senų laikų. Kadaise jos pradėtos auginti norint patenkinti gyventojų maisto poreikius, visų pirma esant mažam kviečių, kurie visada laikyti svarbiausia žmonių mitybos dalimi, derliui, ir tikint, kad bulvių auginimas gali būti naudingas šiai provincijai, nes tada nereikės įsigyti maisto kitur. Šį ryšį pamažu stiprino sunkus augintojų darbas – pamažu sukurtas beveik tobulas auginimo metodas, vis veiksmingesnė ir produktui tinkamiausia įranga, pažangiausi produkto sandėliavimo metodai ir prekybos struktūros, kurios padėjo iki galo atskleisti produkto prekines savybes ir kokybę. Prie to prisidėjo ir aukštas šios teritorijos ūkio subjektų specializacijos lygis.
      Dėl išskirtinių aplinkos sąlygų, kurias lemia dirvožemio (dirvos ir vandens telkinių ypatumų) ir klimato (lietingų orų rudenį ir žiemą, nuo vasario pabaigos vyraujančių švelnių pavasario temperatūrų ir itin palankių temperatūrų (apie 25°C) gumbų formavimosi metu) sąveika, šioje vietovėje užaugintų bulvių kokybė dėl jų fizinių (minkštimo struktūros ir grūdėtumo) ir juslinių (ypatingo kvapo ir skonio) savybių yra išskirtinė.
      Contri 1817 m. rašė, kad Bolonijos provincijos dirvožemiai pritaikyti bulvėms auginti, nes bulvės mėgsta „žemumas, kuriose jau nėra vandens ir kurios iškilo dėl upių sąnašų“, – tai būdinga iš upių atkovotiems Bolonijos regiono laukams. Dėl ilgą laiką vykusių dirvožemio pokyčių susidarė upių ir iš Apeninų atitekėjusių bei iki šiol atitekančių srovių pernešamų sąnašų lygumos. Jų dirvožemiai būna smulkios ar vidutinio rupumo struktūros, tinkamo gylio, gerai nusausinti, šarminiai, juose yra organinių medžiagų ir pagrindinių bulvėms reikalingų maisto medžiagų – labai daug kalio ir reikiamas kiekis fosforo ir azoto. Šios sąlygos labai palankios bulvėms auginti – turėdamos kuokštines (ne liemenines) šaknis su tankiu šaknų kapiliarų tinklu jos gali tomis sąlygomis itin gerai pasinaudoti.
      Istorinės ir kultūrinės nuorodos
      Bulvių auginimas Bolonijos provincijoje paplito XIX a. pradžioje. Prie to itin prisidėjo agronomas Pietro Maria Bignami, kuris su šia kultūra supažindino žemdirbius. Bulvės buvo naudojamos gyvuliams šerti, o netrukus atsidūrė ir ant žmonių stalo.
      XVIII a. pab. – XIX a. įvairūs mokslininkai aprašė bulvių privalumus ir trūkumus, tačiau tik paskelbus Contri veikalą, Šventojo sosto pasiuntinio kardinolo Opizzoni raštą (1817 m.) ir Benni parengtą praktinio auginimo aprašą bulvės imtos auginti daug didesniuose žemės plotuose.
      Taip pat reikėtų paminėti XIX a. antroje pusėje išleistus Berti-Pichat ir Bignardi veikalus apie Bolonijos regiono bulves. 1900 m. ši kultūra pradėta auginti visu pajėgumu ir tapo svarbiu visos provincijos – nuo lygumų iki kalvų ir kalnų – kaimo gyventojų pajamų šaltiniu. Kartu išvystyta su bulvių auginimu susijusi gamyba ir šiuolaikinė veiksmingai produktams tvarkyti pritaikyta sandėliavimo ir prekybos infrastruktūra.

         Nuoroda į paskelbtą specifikaciją

      Ministerija pradėjo nacionalinę prieštaravimų pateikimo procedūrą, paskelbdama SKVN „Patata di Bologna“ pakeitimo paraišką 2011 m. lapkričio 11 d. Italijos Respublikos oficialiajame leidinyje Nr. 263.
      Visą produkto specifikacijos tekstą galima rasti interneto svetainėje
      http://www.politicheagricole.it/flex/cm/pages/ServeBLOB.php/L/IT/IDPagina/3335
      arba
      tiesiogiai Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Qualità e sicurezza“ (Kokybė ir saugumas), po to – „Disciplinari di Produzione all'esame dell'UE“ (ES nagrinėjamos specifikacijos).


title: 2016 m. birželio 28 d. Komisijos įgyvendinimo reglamentas (ES) 2016/1048, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
29.6.2016

               LT

               Europos Sąjungos oficialusis leidinys

               L 170/67

         KOMISIJOS ĮGYVENDINIMO REGLAMENTAS (ES) 2016/1048
   2016 m. birželio 28 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 28 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  143,9

                  ZZ

                  143,9

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  165,0

                  CL

                  182,0

                  MA

                  174,9

                  UY

                  208,0

                  ZA

                  166,6

                  ZZ

                  179,3

                  0808 10 80

                  AR

                  128,2

                  BR

                  91,1

                  CL

                  133,7

                  CN

                  75,7

                  NZ

                  145,9

                  US

                  161,9

                  ZA

                  112,3

                  ZZ

                  121,3

                  0809 10 00

                  TR

                  224,3

                  ZA

                  254,4

                  ZZ

                  239,4

                  0809 29 00

                  TR

                  356,0

                  ZZ

                  356,0

                  0809 30 10 , 0809 30 90

                  TR

                  164,4

                  ZZ

                  164,4

                  0809 40 05

                  TR

                  148,6

                  ZZ

                  148,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. rugsėjo 22 d. Tarybos įgyvendinimo reglamentas (ES) Nr. 949/2011, kuriuo įgyvendinamas Reglamentas (EB) Nr. 560/2005, nustatantis tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante

text:
24.9.2011

               LT

               Europos Sąjungos oficialusis leidinys

               L 247/1

         TARYBOS ĮGYVENDINIMO REGLAMENTAS (ES) Nr. 949/2011
   2011 m. rugsėjo 22 d.
   kuriuo įgyvendinamas Reglamentas (EB) Nr. 560/2005, nustatantis tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante
   EUROPOS SĄJUNGOS TARYBA,
   atsižvelgdama į 2005 m. balandžio 12 d. Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (1), ypač į jo 11a straipsnio 2 dalį,
   kadangi:

               (1)

               2005 m. balandžio 12 d. Taryba priėmė Reglamentą (EB) Nr. 560/2005;

               (2)

               atsižvelgiant į įvykius Dramblio Kaulo Krante, Reglamento (EB) Nr. 560/2005 IA priede pateiktas fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašas turėtų būti iš dalies pakeistas;

               (3)

               atsižvelgiant į klausimo skubumą ir siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant jį paskelbus,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti fiziniai asmenys išbraukiami iš Reglamento (EB) Nr. 560/2005 IA priede pateikto sąrašo.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 22 d.

            Tarybos vardu

            Pirmininkas

         M. DOWGIELEWICZ

      (1)  OL L 95, 2005 4 14, p. 1.

      PRIEDAS

         1 straipsnyje nurodyti fiziniai asmenys

                  2.

                  Papulkininkis Nathanaël Ahouman Brouha

                  19.

                  Yao N’Dré

                  52.

                  Timothée Ahoua N’Guetta

                  53.

                  Jacques André Daligou Monoko

                  54.

                  Bruno Walé Ekpo

                  55.

                  Félix Tano Kouakou

                  56.

                  Hortense Kouassi Angoran

                  57.

                  Joséphine Suzanne Touré

                  79.

                  Pulkininkas majoras Babri Gohourou Hilaire

                  89.

                  Roland Dagher

                  105.

                  Zakaria Fellah

                  107.

                  Charles Kader Gore

                  109.

                  Kadio Morokro Mathieu


title: 2014 m. birželio 10 d. Komisijos įgyvendinimo reglamentas (ES) Nr. 626/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
13.6.2014

               LT

               Europos Sąjungos oficialusis leidinys

               L 174/26

         KOMISIJOS ĮGYVENDINIMO REGLAMENTAS (ES) Nr. 626/2014
   2014 m. birželio 10 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN), kuri pateikta to reglamento I priede;

               (2)

               skiriasi nuomonės dėl mišinių, kurių sudėtyje yra etilo alkoholio, naudojamų kaip autotransporto priemonių degalų gamybos žaliava, klasifikavimo (KN 2207 ir 3824 pozicijos);

               (3)

               siekiant teisinio tikrumo, reikėtų paaiškinti KN 2207 20 subpozicijos, susijusios su denatūruotu etilo alkoholiu, aprėptį;

               (4)

               KN 2207 20 subpozicijai turėtų būti priskiriamas etilo alkoholis, kurio alkoholio koncentracija, išreikšta tūrio procentais, yra ne mažesnė kaip 50 %, visų pirma mišiniai, daugiausia sudaryti iš etilo alkoholio, naudojami autotransporto priemonių degalams gaminti, denatūruoti į etilo alkoholį pridėjus tam tikrų medžiagų, kad jis negrįžtamai pasidarytų netinkamas vartoti žmonėms;

               (5)

               Europos standartu EN 15376 „Automobiliniai degalai. Etanolis kaip benzino kompaundavimo komponentas. Reikalavimai ir tyrimo metodai“, kurį 2010 m. gruodžio 24 d. patvirtino Europos standartizacijos komitetas, prisidedama prie Europos Sąjungos tikslų įgyvendinimo savanoriškai taikant techninius standartus, kuriais skatinama laisvoji prekyba ir baigiama kurti bendroji rinka. Šio standarto 4.3 punkte pateiktas rekomenduojamų denatūrantų, kurie nekenkia transporto priemonių sistemoms, sąrašas. Sąraše išvardytos šios cheminės medžiagos: EN 228 standartą atitinkantis automobilinis benzinas, etiltretbutileteris (ETBE), metiltretbutileteris (MTBE), tretinis butilo alkoholis (TBA), 2-metil-1-propanolis (izobutanolis) ir 2-propanolis (izopropanolis). Mišinyje galima naudoti vieną ar daugiau šių denatūrantų, išskyrus izobutanolį ir izopropanolį, kuriuos lengva išskirti iš mišinio. Todėl juos visada reikia naudoti kartu su kitais denatūrantais;

               (6)

               siekiant užtikrinti vienodą KN aiškinimą visoje Sąjungoje, reikėtų jos antros dalies 22 skirsnį papildyti nauja papildomąja pastaba;

               (7)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 22 skirsnis papildomas šia 12 papildomąja pastaba:

                  „12.

                  2207 20 subpozicijai priskiriami etilo alkoholio mišiniai, naudojami kaip autotransporto priemonių degalų gamybos žaliava, kurių alkoholio koncentracija, išreikšta tūrio procentais, yra ne mažesnė kaip 50 % ir kurie denatūruoti ne mažiau kaip viena iš šių medžiagų:

                              a)

                              automobiliniu benzinu (atitinkančiu EN 228 standartą);

                              b)

                              tret-butilo etilo eteriu (etil-tret-butileteriu, ETBE);

                              c)

                              metilo tret-butileteriu (MTBE);

                              d)

                              2-metilpropan-2-oliu (tret-butilo alkoholiu, tretiniu butilo alkoholiu, TBA);

                              e)

                              2-metilpropan-1-oliu (2-metil-1-propanoliu, izobutanoliu);

                              f)

                              propan-2-oliu (izopropilo alkoholiu, 2-propanoliu, izopropanoliu).

                        Pirmos pastraipos e ir f punktuose nurodyti denatūrantai turi būti naudojami kartu su bent vienu pirmos pastraipos a–d punktuose išvardytų denatūrantų.“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 10 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.


title: 2011 m. gegužės 19 d. Komisijos įgyvendinimo reglamentas (ES) Nr. 486/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.5.2011

               LT

               Europos Sąjungos oficialusis leidinys

               L 133/8

         KOMISIJOS ĮGYVENDINIMO REGLAMENTAS (ES) Nr. 486/2011
   2011 m. gegužės 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
   kadangi:
   Reglamente (EB) Nr. 1580/2007, taikant daugiašalių derybų dėl prekybos Urugvajaus raunde rezultatus, yra numatyti kriterijai, kuriuos Komisija taiko nustatydama standartines importo iš trečiųjų šalių vertes produktams ir laikotarpiams, išvardytiems minėto reglamento XV priedo A dalyje,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1580/2007 138 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. gegužės 20 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 19 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 350, 2007 12 31, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  JO

                  50,2

                  MA

                  40,7

                  TN

                  91,1

                  TR

                  73,2

                  ZZ

                  63,8

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  118,7

                  ZZ

                  102,8

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  58,6

                  IL

                  55,4

                  MA

                  46,2

                  TR

                  74,4

                  ZZ

                  58,7

                  0805 50 10

                  AR

                  72,2

                  TR

                  69,4

                  ZA

                  91,9

                  ZZ

                  77,8

                  0808 10 80

                  AR

                  94,1

                  BR

                  69,2

                  CA

                  108,5

                  CL

                  86,7

                  CN

                  112,1

                  NZ

                  112,4

                  US

                  151,2

                  UY

                  60,0

                  ZA

                  79,7

                  ZZ

                  97,1

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. gegužės 11 d. Komisijos įgyvendinimo reglamentas (ES) Nr. 456/2011, kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais

text:
12.5.2011

               LT

               Europos Sąjungos oficialusis leidinys

               L 123/70

         KOMISIJOS ĮGYVENDINIMO REGLAMENTAS (ES) Nr. 456/2011
   2011 m. gegužės 11 d.
   kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               Tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2010/11 prekybos metams buvo nustatyti Komisijos reglamente (ES) Nr. 867/2010 (3). Šios kainos ir muitų dydžiai buvo paskutinį kartą pakeisti Komisijos reglamentu (ES) Nr. 438/2011 (4).

               (2)

               Šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2010/11 prekybos metams, numatyti Reglamente (ES) Nr. 867/2010, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. gegužės 12 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 11 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 259, 2010 10 1, p. 3.

      (4)  OL L 118, 2011 5 6, p. 6.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95 tipinių kainų ir papildomų importo muitų dydžiai, taikomi nuo 2011 m. gegužės 12 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  43,09

                  0,00

                  1701 11 90 (1)

                  43,09

                  1,98

                  1701 12 10 (1)

                  43,09

                  0,00

                  1701 12 90 (1)

                  43,09

                  1,68

                  1701 91 00 (2)

                  42,65

                  4,67

                  1701 99 10 (2)

                  42,65

                  1,54

                  1701 99 90 (2)

                  42,65

                  1,54

                  1702 90 95 (3)

                  0,43

                  0,26

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2017 m. vasario 6 d. Tarybos įgyvendinimo reglamentas (ES) 2017/199, kuriuo įgyvendinama Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnio 5 dalis

text:
7.2.2017

               LT

               Europos Sąjungos oficialusis leidinys

               L 32/1

         TARYBOS ĮGYVENDINIMO REGLAMENTAS (ES) 2017/199
   2017 m. vasario 6 d.
   kuriuo įgyvendinama Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnio 5 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnio 5 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. liepos 18 d. Taryba priėmė Reglamentą (EB) Nr. 1183/2005;

               (2)

               2016 m. spalio 13 d. ir 19 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1533 (2004), atnaujino identifikuojamąją informaciją, susijusią su dvidešimt vienu asmeniu ir vienu subjektu, kuriems taikomos ribojamosios priemonės;

               (3)

               todėl Reglamento (EB) Nr. 1183/2005 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1183/2005 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 6 d.

            Tarybos vardu

            Pirmininkė

         F. MOGHERINI

      (1)  OL L 193, 2005 7 23, p. 1.

      PRIEDAS
      Įrašai, susiję su toliau išvardytais asmenimis, pakeičiami šiais įrašais:

         „a)   2 ir 2a straipsniuose nurodytų asmenų sąrašas
         1.   Eric BADEGE

         Gimimo data: 1971 m.
         Pilietybė: Kongo.
         Įtraukimo į JT sąrašą data: 2012 m. gruodžio 31 d.
         Adresas: Ruanda (2016 m. pradžios duomenimis)
         Kita informacija: 2013 m. kovo mėn. jis pabėgo į Ruandą ir, 2016 m. pradžios duomenimis, ten tebegyvena.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Eric Badege buvo pulkininkas leitenantas ir svarbiausia grupuotės M23 figūra Masisyje, vadovavo tam tikroms operacijoms, dėl kurių buvo destabilizuota padėtis kai kuriose Masisio teritorijos dalyse Šiaurės Kivu provincijoje. Būdamas M23 karo vadas, Badege buvo atsakingas už sunkius nusikaltimus, be kita ko, nukreiptus prieš vaikus ar moteris ginkluoto konflikto sąlygomis. Po 2012 m. gegužės mėn. Raia Mutomboki, vadovaujamas M23, kelių suderintų išpuolių metu nužudė šimtus civilių. 2012 m. rugpjūčio mėn. Badege įvykdė bendrus išpuolius, kurių metų buvo žudomi visi iš eilės civiliai. Šiuos išpuolius kartu organizavo Badege ir pulkininkas Makoma Semivumbi Jacques. Buvę M23 kovotojai teigia, kad M23 vadai neatidėliotinai įvykdė mirties bausmę kelioms dešimtims vaikų, kurie, paimti į M23 kaip vaikai kareiviai, bandė pabėgti.
         Pagal 2012 m. rugsėjo 11 d.Human Rights Watch (HRW) ataskaitą, aštuoniolikmetis ruandietis, jėga paimtas į M23 Ruandoje ir iš jos pabėgęs, papasakojo HRW, kad jis matė, kaip mirties bausmė buvo įvykdyta šešiolikmečiui iš jo M23 padalinio, bandžiusiam pabėgti birželio mėn. M23 kovotojai sugavo jaunuolį ir mirtinai jį sumušė kitų į M23 paimtų vaikų kareivių akivaizdoje. Jį nužudyti įsakęs M23 vadas, paaiškindamas, kodėl jaunuolis buvo nužudytas, tariamai pareiškė kitiems į M23 paimtiems jaunuoliams: „jis norėjo mus palikti“. Toje ataskaitoje taip pat nurodyta, kad, liudininkų teigimu, mirties bausmė neatidėliotinai buvo įvykdyta mažiausiai 33 naujokams ir kitiems M23 kovotojams, kai jie bandė pabėgti. Kai kurie iš jų buvo surišti ir nušauti kitų į M23 paimtų jaunuolių akivaizdoje, kaip pavyzdį parodant, kokios bausmės jie sulauktų. Vienas į M23 paimtas jaunuolis HRW paaiškino: „kai buvome M23, jie sakė, kad [galime rinktis –] galime likti su jais arba mirti. Daug kas bandė pabėgti. Kai kurie jų buvo surasti, tada iš karto nužudyti.“
         2013 m. kovo mėn. Badege pabėgo į Ruandą ir, 2016 m. pradžios duomenimis, ten tebegyvena.
         2.   Frank Kakolele BWAMBALE

         (dar vadinamas: a) FRANK KAKORERE, b) FRANK KAKORERE BWAMBALE, c) AIGLE BLANC)
         Pareigos: FARDC generolas.
         Pilietybė: Kongo.
         Įtraukimo į JT sąrašą data: 2005 m. lapkričio 1 d.
         Adresas: Kinšasa, Kongo Demokratinė Respublika (2016 m. birželio mėn. duomenimis)
         Kita informacija: 2008 m. sausio mėn. išstojo iš Nacionalinio liaudies gynybos kongreso (CNDP). 2011 m. birželio mėn. duomenimis, gyvena Kinšasoje. Nuo 2010 m. Kakolele dalyvauja veikloje, kuri veikiausiai vykdoma KDR Vyriausybės zonų, kuriose baigėsi ginkluoti konfliktai, stabilizacijos ir rekonstrukcijos programos (Programme de Stabilisation et Reconstruction des Zones Sortant des Conflits Armés, STAREC) vardu, įskaitant dalyvavimą STAREC misijoje Gomoje ir Benyje 2011 m. kovo mėn. KDR valdžios institucijos jį sulaikė 2013 m. gruodžio mėn. Benyje, Šiaurės Kivu provincijoje, dėl įtarimų, kad jis trukdė nusiginklavimo, demobilizacijos ir reintegracijos procesui. Jis išvyko iš KDR ir kurį laiką gyveno Kenijoje; vėliau KDR Vyriausybė pakvietė jį padėti jai dėl padėties Benio teritorijoje. 2015 m. spalio mėn. jis buvo suimtas Mombasos regione dėl to, kad tariamai rėmė grupuotę „Mai Mai“, bet kaltinimai nebuvo pateikti ir, 2016 m. birželio mėn. duomenimis, jis gyveno Kinšasoje.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Frank Kakolele Bwambale buvo RCD-ML vadovas, turintis įtakos RCD-ML pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, atsakingos už neteisėtą prekybą ginklais pažeidžiant ginklų embargą, politikai, joms vadovaujantis ir kontroliuojantis jų veiklą. 2008 m. sausio mėn. išstojo iš Nacionalinio liaudies gynybos kongreso (CNDP). Nuo 2010 m. Kakolele dalyvavo veikloje, kuri veikiausiai vykdoma KDR Vyriausybės zonų, kuriose baigėsi ginkluoti konfliktai, stabilizacijos ir rekonstrukcijos programos (Programme de Stabilisation et Reconstruction des Zones Sortant des Conflits Armés, STAREC) vardu, įskaitant dalyvavimą misijoje STAREC Gomoje ir Benyje 2011 m. kovo mėn.
         Jis išvyko iš KDR ir kurį laiką gyveno Kenijoje; vėliau KDR Vyriausybė pakvietė jį padėti jai dėl padėties Benio teritorijoje. 2015 m. spalio mėn. jis buvo suimtas Mombasos regione dėl to, kad tariamai rėmė grupuotę „Mai Mai“, bet kaltinimai nebuvo pateikti. 2016 m. birželio mėn. duomenimis Kakolele gyveno Kinšasoje.
         3.   Gaston IYAMUREMYE

         (dar vadinamas: a) Byiringiro Victor Rumuli, b) Victor Rumuri, c) Michel Byiringiro, d) Rumuli)
         Pareigos: a) laikinai einantis Ruandos demokratinių išsilaisvinimo pajėgų (FDLR) pirmininko pareigas, b) FDLR-FOCA pirmininko pirmasis pavaduotojas, c) FDLR-FOCA generolas majoras
         Adresas: Šiaurės Kivu provincija, Kongo Demokratinė Respublika (2016 m. birželio mėn. duomenimis)
         Gimimo data: 1948 m.
         Gimimo vieta: a) Musanzės apygarda, Šiaurės provincija, Ruanda, b) Ruhengeris, Ruanda.
         Pilietybė: Ruandos.
         Įtraukimo į JT sąrašą data: 2010 m. gruodžio 1 d.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Gaston Iyamuremye yra FDLR pirmininko pirmasis pavaduotojas, taip pat laikinai eina pirmininko pareigas. Taip pat jis turi FDLR ginkluoto sparno, vadinamo FOCA, generolo majoro laipsnį. 2016 m. birželio mėn. duomenimis, Iyamuremye yra Kongo Demokratinės Respublikos Šiaurės Kivu provincijoje.
         4.   Innocent KAINA

         (dar vadinamas: a) Pulkininkas Innocent KAINA, b) India Queen)
         Pareigos: Buvęs M23 vado pavaduotojas
         Adresas: Uganda (2016 m. pradžios duomenimis)
         Gimimo data: 1973 m. lapkričio mėn.
         Gimimo vieta: Bunagana, Ručuru teritorija, Kongo Demokratinė Respublika.
         Įtraukimo į JT sąrašą data: 2012 m. lapkričio 30 d.
         Kita informacija: M23 vado pavaduotoju tapo Bosco Taganda padaliniui pabėgus į Ruandą 2013 m. kovo mėn. Pabėgo į Ugandą 2013 m. lapkričio mėn. Ugandoje (2016 m. pradžios duomenimis).
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Innocent Kaina buvo „Mouvement du 23 MARS“ (M23) sektoriaus vadas, o vėliau – vado pavaduotojas. Jis buvo atsakingas už rimtus žmogaus teisių ir tarptautinės teisės pažeidimus ir yra juos įvykdęs. 2007 m. liepos mėn. Kinšasos įgulos karo tribunolas priėmė sprendimą, kad Kaina yra atsakingas už 2003 m. gegužės mėn.–2005 m. gruodžio mėn. Itūrio rajone įvykdytus nusikaltimus žmoniškumui. 2009 m. jis buvo paleistas pagal Kongo Vyriausybės ir Nacionalinio liaudies gynybos kongreso taikos susitarimą. 2009 m., būdamas FARDC nariu, jis buvo kaltas dėl mirties bausmės įvykdymų, grobimų ir žalojimų Masisio teritorijoje. Kaip vadas, vykdydamas generolo Taganda įsakymus, 2012 m. balandžio mėn. Ručuru teritorijoje jis inicijavo buvusio Nacionalinio liaudies gynybos kongreso (CNDP) sukilimą. Jis užtikrino iš Masisio išvykstančių sukilėlių saugumą. 2012 m. gegužės – rugpjūčio mėn. jis prižiūrėjo daugiau kaip 150 vaikų verbavimą ir rengimą M23 sukilimui ir šaudė pabėgti bandžiusius berniukus. 2012 m. liepos mėn. jis vyko į Berunda ir Degho mobilizavimo ir verbavimo M23 grupuotei tikslais. 2013 m. kovo mėn. Kaina pabėgo į Ugandą ir, 2016 m. pradžios duomenimis, ten tebegyveno.
         6.   Germain KATANGA

         Pilietybė: Kongo.
         Gimimo data: 1978 m. balandžio 28 d.
         Gimimo vieta: Mambasa, Itūrio provincija, Kongo Demokratinė Respublika.
         Adresas: Kongo Demokratinė Respublika (kalėjime)
         Įtraukimo į JT sąrašą data: 2005 m. lapkričio 1 d.
         Kita informacija: 2004 m. gruodžio mėn. paskirtas FARDC generolu. 2007 m. spalio 18. KDR Vyriausybės perduotas Tarptautiniam baudžiamajam teismui. 2014 m. gegužės 23 d. TBT nuteisė jį 12 metų kalėjimo dėl karo nusikaltimų ir nusikaltimų žmoniškumui, vėliau TBT apeliacinių bylų kolegija sušvelnino jam bausmę ir nusprendė, kad Katanga turėtų baigti paskirtą kalinimo laikotarpį 2016 m. sausio 18 d. Nors Katanga teismo metu buvo laikomas Nyderlanduose, 2015 m. gruodžio mėn. jis buvo perkeltas į kalėjimą KDR ir jam buvo pateikti kaltinimai dėl kitų anksčiau Itūryje padarytų nusikaltimų.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Germain Katanga buvo FRPI vadas. Jis buvo susijęs su šaunamųjų ginklų perdavimais pažeidžiant ginklų embargą. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už vaikų verbavimą ir naudojimą Itūryje 2002–2003 m. 2004 m. gruodžio mėn. jis buvo paskirtas FARDC generolu. 2007 m. spalio 18 d. KDR Vyriausybė jį perdavė Tarptautiniam baudžiamajam teismui. 2014 m. gegužės 23 d. TBT nuteisė jį 12 metų kalėjimo dėl karo nusikaltimų ir nusikaltimų žmoniškumui, vėliau TBT apeliacinių bylų kolegija sušvelnino jam bausmę ir nusprendė, kad jis turėtų baigti paskirtą kalinimo laikotarpį 2016 m. sausio 18 d. Nors Katanga teismo metu buvo laikomas Nyderlanduose, 2015 m. gruodžio mėn. jis buvo perkeltas į kalėjimą KDR ir jam buvo pateikti kaltinimai dėl kitų anksčiau Itūryje padarytų nusikaltimų.
         7.   Thomas LUBANGA

         Gimimo vieta: Itūris, Kongo Demokratinė Respublika.
         Pilietybė: Kongo.
         Adresas: Kongo Demokratinė Respublika (kalėjime)
         Įtraukimo į JT sąrašą data: 2005 m. lapkričio 1 d.
         Kita informacija: 2005 m. kovo mėn. suimtas Kinšasoje dėl UPC/L dalyvavimo vykdant žmogaus teisių pažeidimus. 2006 m. kovo 17 d. perduotas TBT. 2012 m. kovo mėn. TBT pripažintas kaltu ir nuteistas 14 metų kalėti. 2014 m. gruodžio 1 d. TBT apeliacinės instancijos teisėjai patvirtino Lubanga apkaltinamąjį nuosprendį ir bausmę. 2015 m. gruodžio 19 d. perkeltas į kalėjimą KDR atlikti kalinimo bausmę.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Thomas Lubanga buvo UPC/L, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, pirmininkas. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už vaikų verbavimą ir naudojimą Itūryje 2002–2003 m. 2005 m. kovo mėn. jis buvo suimtas Kinšasoje dėl UPC/L dalyvavimo vykdant žmogaus teisių pažeidimus ir 2006 m. kovo 17 d. KDR valdžios institucijos perdavė jį TBT. 2012 m. kovo mėn. TBT jį pripažino kaltu ir nuteisė 14 metų kalėti. 2014 m. gruodžio 1 d. TBT apeliacinės instancijos teisėjai patvirtino Lubanga apkaltinamąjį nuosprendį ir bausmę. 2015 m. gruodžio 19 d. jis buvo perkeltas į kalėjimą KDR atlikti kalinimo bausmę.
         9.   Khawa Panga MANDRO

         (dar vadinamas: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) Chief Kahwa, h) Kawa)
         Gimimo data: 1973 m. rugpjūčio 20 d.
         Gimimo vieta: Bunija, Kongo Demokratinė Respublika.
         Adresas: Uganda (2016 m. gegužės mėn. duomenimis)
         Pilietybė: Kongo.
         Įtraukimo į JT sąrašą data: 2005 m. lapkričio 1 d.
         Kita informacija: 2005 m. balandžio mėn. Bunijoje įkalintas dėl Itūrio taikos proceso sabotažo. Kongo valdžios institucijų suimtas 2005 m. spalio mėn., Kisanganio Apeliacinio teismo išteisintas, vėliau perduotas Kinšasos teisminėms institucijoms pareiškus naujus kaltinimus dėl nusikaltimų žmoniškumui, karo nusikaltimų, nužudymo, užpuolimo sunkinančiomis aplinkybėmis ir neteisėto jėgos pavartojimo. 2014 m. rugpjūčio mėn. KDR Kisanganio karo teismas jį pripažino kaltu dėl karo nusikaltimų ir nusikaltimų žmoniškumui, nuteisė jį 9 metus kalėti ir jam nurodė sumokėti maždaug 85 000 JAV dolerių nusikaltimų aukoms. Jis atliko bausmę ir, 2016 m. gegužės mėn. duomenimis, gyvena Ugandoje.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Khawa Panga Mandro buvo PUSIC, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, pirmininkas. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už vaikų verbavimą ir naudojimą 2001–2002 m. 2005 m. balandžio mėn. Bunijoje jis buvo įkalintas dėl Itūrio taikos proceso sabotažo. 2005 m. spalio mėn. jis buvo Kongo valdžios institucijų suimtas, Kisanganio Apeliacinio teismo išteisintas, vėliau perduotas Kinšasos teisminėms institucijoms pareiškus naujus kaltinimus dėl nusikaltimų žmoniškumui, karo nusikaltimų, nužudymo, užpuolimo sunkinančiomis aplinkybėmis ir neteisėto jėgos pavartojimo. 2014 m. rugpjūčio mėn. KDR Kisanganio karo teismas jį pripažino kaltu dėl karo nusikaltimų ir nusikaltimų žmoniškumui, nuteisė jį 9 metus kalėti ir jam nurodė sumokėti maždaug 85 000 JAV dolerių nusikaltimų aukoms. Jis atliko bausmę ir, 2016 m. gegužės mėn. duomenimis, gyvena Ugandoje.
         10.   Callixte MBARUSHIMANA

         Pareigos: FDLR vykdomasis sekretorius
         Gimimo data: 1963 m. liepos 24 d.
         Gimimo vieta: Ndusu/Ruhengeris, Šiaurės provincija, Ruanda.
         Pilietybė: Ruandos.
         Įtraukimo į JT sąrašą data: 2009 m. kovo 3 d.
         Kita informacija: Suimtas 2010 m. spalio 3 d. Paryžiuje pagal Tarptautinio baudžiamojo teismo arešto orderį dėl karo nusikaltimų ir nusikaltimų žmoniškumui, kuriuos Kivu provincijose 2009 m. vykdė FDLR pajėgos. 2011 m. sausio 25 d. perkeltas į Hagą ir 2011 m. pabaigoje TBT paleistas į laisvę. 2014 m. lapkričio 29 d. išrinktas FDLR vykdomuoju sekretoriumi penkerių metų laikotarpiui.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Callixte Mbarushimana iki suėmimo buvo FDLR vykdomasis sekretorius ir FDLR karinės vadovybės pirmininko pavaduotojas. Būdamas Kongo Demokratinėje Respublikoje veikiančios užsienio ginkluotosios grupuotės politinis/karinis vadovas trukdė kovotojų nusiginklavimui ir savanoriškai repatriacijai bei persikėlimui (Saugumo Tarybos rezoliucijos 1857 (2008) OP 4 b punktas). 2010 m. spalio 3 d. Paryžiuje jis buvo suimtas pagal Tarptautinio baudžiamojo teismo arešto orderį dėl karo nusikaltimų ir nusikaltimų žmoniškumui, kuriuos Kivu provincijose 2009 m. vykdė FDLR pajėgos. 2011 m. sausio 25 d. jis buvo perkeltas į Hagą, bet 2011 m. pabaigoje paleistas į laisvę. 2014 m. lapkričio 29 d. jis vėl buvo išrinktas FDLR vykdomuoju sekretoriumi penkerių metų laikotarpiui.
         12.   Sylvestre MUDACUMURA

         (dar vadinamas: a) Mupenzi Bernard, b) General Major Mupenzi, c) General Mudacumura, d) Pharaoh, e) Radja)
         Pareigos: a) FDLR-FOCA vadas, b) FDLR-FOCA generolas leitenantas
         Gimimo data: 1954 m.
         Gimimo vieta: Cellule Ferege, Gatumba sektorius, Kibilira komuna, Gisenyi prefektūra, Ruanda
         Adresas: Šiaurės Kivu provincija, Kongo Demokratinė Respublika (2016 m. birželio mėn. duomenimis)
         Pilietybė: Ruandos.
         Įtraukimo į JT sąrašą data: 2005 m. lapkričio 1 d.
         Kita informacija: 2012 m. liepos 12 d. Tarptautinis baudžiamasis teismas dėl Mudacumura išdavė arešto orderį dėl devynių karo nusikaltimų punktų, įskaitant išpuolius prieš civilius gyventojus, žudymą, žalojimą, žiaurų elgesį, žaginimą, kankinimą, nuosavybės sunaikinimą, plėšikavimą ir asmenų orumo žeminimą; šie nusikaltimai tariamai buvo įvykdyti 2009–2010 m. KDR.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Sylvestre Mudacumura yra FDLR ginkluoto sparno FOCA vadas, turintis įtakos FDLR pajėgų – vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusių su neteisėta prekyba ginklais pažeidžiant ginklų embargą – politikai, joms vadovaujantis ir kontroliuojantis jų veiklą. Mudacumura (arba jo darbuotojai) telefonu palaikė ryšius su Vokietijoje esančiu FDLR vadovu Murwanashyaka, be kita ko, 2009 m. gegužės mėn. įvykdytų Busurungio žudynių metu, ir su karo vadu majoru Guillaume 2009 m. operacijų „Umoja Wetu“ ir „Kimia II“ metu. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už jo vadovaujamų karinių pajėgų Šiaurės Kivu 2002–2007 m. vykdyto vaikų verbavimo ir naudojimo 27 atvejus. 2016 m. vidurio duomenimis, Mudacumura vis dar buvo FDLR ginkluoto sparno pagrindinis vadas, turėjo generolo leitenanto laipsnį ir buvo Šiaurės Kivu provincijoje, Kongo Demokratinėje Respublikoje.
         14.   Leopold MUJYAMBERE

         (dar vadinamas: a) Musenyeri, b) Achille, c) Frere Petrus Ibrahim)
         Pareigos: a) FDLR-FOCA štabo vadas, b) laikinai einantis FDLR-FOCA vado pavaduotojo pareigas
         Adresas: Kinšasa, Kongo Demokratinė Respublika (2016 m. birželio mėn. duomenimis)
         Gimimo data: a) 1962 m. kovo 17 d., b) apie 1966 m.
         Gimimo vieta: Kigalis, Ruanda.
         Pilietybė: Ruandos.
         Įtraukimo į JT sąrašą data: 2009 m. kovo 3 d.
         Kita informacija: 2014 m. pradėjo eiti FDLR-FOCA vado pavaduotojo pareigas. 2016 m. gegužės mėn. pradžioje Kongo saugumo tarnybų suimtas Gomoje, KDR, ir perkeltas į Kinšasą.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Leopold Mujyambere buvo Antrosios FOCA divizijos (ginkluotas FDLR padalinys) vadas. Būdamas Kongo Demokratinėje Respublikoje veikiančios užsienio ginkluotosios grupuotės karinis vadovas, jis trukdė kovotojų nusiginklavimui ir savanoriškai repatriacijai bei persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JT ST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, priverstinai verbuoja jaunuolius nuo 10 metų amžiaus. Tada jauniausieji naudojami kaip palydovai, o vyresni vaikai siunčiami kaip kareiviai į frontą, pažeidžiant Saugumo Tarybos rezoliucijos 1857 (2008) OPA d ir e punktus.
         2011 m. birželio mėn. jis buvo FOCA Pietų Kivu operacijų sektoriaus (vėliau vadinamo „Amazon“) vadas. Vėliau buvo paaukštintas – paskirtas FDLR-FOCA štabo vadu, o vėliau, nuo 2014 m., ėjo vado pavaduotojo pareigas. 2016 m. gegužės mėn. pradžioje jis buvo Kongo saugumo tarnybų suimtas Gomoje, KDR, ir perkeltas į Kinšasą.
         15.   Jamil MUKULU

         (dar vadinamas: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)
         Pareigos: a) Allied Democratic Forces (Jungtinių demokratinių pajėgų) (ADF) vadas, b) vadas, Jungtinės demokratinės pajėgos.
         Adresas: pranešama, kad yra kalėjime Ugandoje (2016 m. rugsėjo mėn. duomenimis)
         Gimimo data: a) 1965 m., b) 1964 m. sausio 1 d.
         Gimimo vieta: Ntoke kaimas, Ntenjeru apylinkė, Kayunga rajonas, Uganda.
         Pilietybė: Ugandos.
         Įtraukimo į JT sąrašą data: 2011 m. spalio 12 d.
         Kita informacija: 2015 m. balandžio mėn. suimtas Tanzanijoje ir 2015 m. liepos mėn. išduotas Ugandai. Pranešama, kad, 2016 m. rugsėjo mėn. duomenimis, yra laikomas policijos sulaikymo kameroje ir laukia teismo dėl karo nusikaltimų ir sunkių Ženevos konvencijos pažeidimų pagal Ugandos teisę.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Remiantis viešaisiais šaltiniais ir oficialiais pranešimais, įskaitant KDR skirto Sankcijų komiteto ekspertų grupės ataskaitas, M. Jamil Mukulu yra ADF – KDR veikiančios užsienio ginkluotos grupuotės – karinis vadovas ir trukdo ADF kovotojų nusiginklavimui ir savanoriškai repatriacijai bei persikėlimui, kaip numatyta Rezoliucijos 1857 (2008) 4 dalies b punkte. KDR skirto Sankcijų komiteto ekspertų grupė pranešė, kad Jamil Mukulu teikė materialinę paramą ir suteikė žmogiškųjų išteklių ADF, kaip KDR teritorijoje veikiančiai užsienio ginkluotai grupuotei. Remiantis įvairiais šaltiniais, įskaitant KDR skirto Sankcijų komiteto ekspertų grupės ataskaitas, Jamil Mukulu turi užtikrintą finansavimą, turėjo įtakos ADF politikai ir prisiėmė tiesiogines pareigas vadovaujant ADF pajėgoms ir jas kontroliuojant, visų pirma vykdant nustatytų ryšių su tarptautiniais teroristų tinklais priežiūrą.
         16.   Ignace MURWANASHYAKA

         (dar vadinamas: Dr. Ignace)
         Titulas: Dr.
         Pareigos: FDLR pirmininkas
         Adresas: Vokietija (kalėjime)
         Gimimo data: 1963 m. gegužės 14 d.
         Gimimo vieta: a) Butarė, Ruanda, b) Ngoma, Butarė, Ruanda.
         Pilietybė: Ruandos.
         Įtraukimo į JT sąrašą data: 2005 m. lapkričio 1 d.
         Kita informacija: 2009 m. lapkričio 17 d. suimtas Vokietijos valdžios institucijų ir 2015 m. rugsėjo 28 d. Vokietijos teismo pripažintas kaltu dėl vadovavimo teroristų grupuotei ir dėl pagalbos vykdant karo nusikaltimus. Nuteistas 13 metų kalėjimo ir, 2016 m. birželio duomenimis, yra Vokietijos kalėjime. 2014 m. lapkričio 29 d. vėl išrinktas FDLR pirmininku penkerių metų laikotarpiui.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Ignace Murwanashyaka yra FDLR pirmininkas, turintis įtakos FDLR pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, politikai. Jis telefonu palaikė ryšius su veiksmams vadovaujančiais FDLR karo vadais (be kita ko, 2009 m. gegužės mėn. įvykdytų Busurungio žudynių metu); davė karinius įsakymus pajėgų vadovybei; dalyvavo koordinuojant ginklų ir šaudmenų perdavimą FDLR padaliniams ir perduodant specialias naudojimo instrukcijas ir valdė dideles pinigų sumas, gautas neteisėtai parduodant gamtos išteklius FDLR kontroliuojamuose rajonuose. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis jam kaip FDLR pirmininkui ir karo vadui teko vadovaujamoji atsakomybė už FDLR rytinėje Kongo dalyje atliekamą vaikų verbavimą ir naudojimą. 2009 m. lapkričio 17 d. jis buvo suimtas Vokietijos valdžios institucijų ir 2015 m. rugsėjo 28 d. Vokietijos teismo pripažintas kaltu dėl vadovavimo teroristų grupuotei ir dėl pagalbos vykdant karo nusikaltimus. Jis buvo nuteistas 13 metų kalėjimo ir, 2016 m. birželio mėn. duomenimis, yra Vokietijos kalėjime. 2014 m. lapkričio 29 d. jis vėl buvo išrinktas FDLR pirmininku penkerių metų laikotarpiui.
         17.   Straton MUSONI

         (dar vadinamas: IO Musoni)
         Pareigos: Buvęs FDLR pirmininko pavaduotojas
         Gimimo data: a) 1961 m. balandžio 6 d., b) 1961 m. birželio 4 d.
         Gimimo vieta: Mugambazis, Kigalis, Ruanda.
         Pilietybė: Ruandos.
         Įtraukimo į JT sąrašą data: 2007 m. kovo 29 d.
         Kita informacija: 2009 m. lapkričio 17 d. suimtas Vokietijos valdžios institucijų, 2015 m. rugsėjo 28 d. Vokietijos teismo pripažintas kaltu dėl vadovavimo teroristų grupuotei ir nuteistas 8 metus kalėti. Musoni iš karto po teismo proceso buvo paleistas į laisvę, išbuvęs kalėjime daugiau nei 5 savo bausmės metus.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Straton Musoni buvo FDLR – KDR veikiančios užsienio ginkluotos grupuotės – pirmininko pavaduotojas. Jis trukdė toms grupuotėms priklausančių kovotojų nusiginklavimui ir savanoriškai repatriacijai ar persikėlimui, tuo pažeisdamas Rezoliuciją 1649 (2005). 2009 m. lapkričio 17 d. jis buvo suimtas Vokietijos valdžios institucijų, 2015 m. rugsėjo 28 d. Vokietijos teismo pripažintas kaltu dėl vadovavimo teroristų grupuotei ir nuteistas 8 metus kalėti. Iš karto po teismo proceso jis buvo paleistas į laisvę, išbuvęs kalėjime daugiau nei 5 savo bausmės metus.
         18.   Jules MUTEBUTSI

         (dar vadinamas: a) Jules Mutebusi, b) Jules Mutebuzi, c) Colonel Mutebutsi)
         Gimimo data: 1964 m.
         Gimimo vieta: Minembvė, Pietų Kivu, Kongo Demokratinė Respublika.
         Pilietybė: Kongo.
         Įtraukimo į JT sąrašą data: 2005 m. lapkričio 1 d.
         Kita informacija: 2004 m. balandžio mėn. buvęs FARDC 10-ojo karinio regiono karo vado pavaduotojas, atleistas už drausmės nesilaikymą. 2007 m. gruodžio mėn. suimtas Ruandos valdžios institucijų, kai mėgino pereiti sieną į KDR. Pranešama, kad mirė Kigalyje 2014 m. gegužės 9 d.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Jules Mutebutsi suvienijo pajėgas su kitais nuo buvusio RCD-G atskilusiais elementais ir 2004 m. gegužės mėnesį jėga užėmė Bukavu miestą. Jis buvo siejamas su šaunamųjų ginklų gavimu ne FARDC struktūrose ir išteklių tiekimu Rezoliucijos 1493 (2003) 20 punkte nurodytoms ginkluotoms grupuotėms ir nereguliarioms karinėms pajėgoms, pažeidžiant ginklų embargą. Iki 2004 m. balandžio mėn. buvo FARDC 10-ojo karinio regiono karo vado pavaduotojas, po to atleistas už drausmės nesilaikymą. 2007 m. gruodžio mėn. suimtas Ruandos valdžios institucijų, kai mėgino pereiti sieną į KDR. Turimais duomenimis mirė Kigalyje 2014 m. gegužės 9 d.
         20.   Mathieu Chui NGUDJOLO

         (dar vadinamas: Cui Ngudjolo)
         Pilietybė: Kongo.
         Adresas: Kongo Demokratinė Respublika.
         Gimimo data: 1970 m. spalio 8 d.
         Gimimo vieta: Bunija, Itūrio provincija, Kongo Demokratinė Respublika.
         Įtraukimo į JT sąrašą data: 2005 m. lapkričio 1 d.
         Kita informacija: 2003 m. spalio mėn. Bunijoje jį suėmė MONUC. 2008 m. vasario 7 d. KDR Vyriausybės perduotas Tarptautiniam baudžiamajam teismui. 2012 m. gruodžio mėn. TBT jį išteisino dėl visų kaltinimų, o 2015 m. vasario 27 d. šį sprendimą patvirtino Apeliacinė kolegija. Ngudjolo Nyderlanduose pateikė prieglobsčio prašymą, tačiau prašymas nebuvo patenkintas. 2015 m. gegužės 11 d. jis buvo deportuotas į KDR.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Mathieu Chui Ngudjolo buvo FRPI štabo viršininkas, turintis įtakos FRPI pajėgų, vienos iš Rezoliucijos 1493 (2003) 20 punkte nurodytų ginkluotų grupuočių ir nereguliarių karinių pajėgų, kurios atsakingos už neteisėtą prekybą ginklais pažeidžiant ginklų embargą, politikai, joms vadovaujantis ir kontroliuojantis jų veiklą. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už jaunesnių nei 15 metų vaikų verbavimą ir naudojimą Itūryje 2006 m. 2003 m. spalio mėn. Bunijoje jį suėmė MONUC. Vėliau, 2008 m. vasario 7 d., KDR Vyriausybė perdavė jį Tarptautiniam baudžiamajam teismui. 2012 m. gruodžio mėn. TBT jį išteisino dėl visų kaltinimų, o 2015 m. vasario 27 d. šį sprendimą patvirtino Apeliacinė kolegija. Ngudjolo Nyderlanduose pateikė prieglobsčio prašymą, tačiau prašymas nebuvo patenkintas. 2015 m. gegužės 11 d. jis buvo deportuotas į KDR.
         21.   Floribert Ngabu NJABU

         (dar vadinamas: a) Floribert Njabu Ngabu, b) Floribert Ndjabu, c) Floribert Ngabu Ndjabu)
         Pilietybė: Kongo, Kongo Demokratinės Respublikos pasas Nr. OB 0243318
         Gimimo data: 1971 m. gegužės 23 d.
         Įtraukimo į JT sąrašą data: 2005 m. lapkričio 1 d.
         Kita informacija: Nuo 2005 m. kovo mėn. skirtas namų areštas Kinšasoje už FNI dalyvavimą vykdant žmogaus teisių pažeidimus. 2011 m. kovo 27 d. perduotas į Hagą liudyti Tarptautiniame baudžiamajame teisme Germain Katanga ir Mathieu Ngudjolo teismo procesuose. 2011 m. gegužės mėn. Nyderlanduose pateikė prieglobsčio prašymą. 2012 m. spalio mėn. Nyderlandų teismas jo prieglobsčio prašymo nepatenkino. 2014 m. liepos mėn. jis buvo deportuotas iš Nyderlandų į KDR; čia jis buvo suimtas.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         FNI, vienos iš Rezoliucijos 1493 (2003) 20 punkte nurodytų ginkluotų grupuočių ir nereguliarių karinių pajėgų, susijusių su neteisėta prekyba ginklais pažeidžiant ginklų embargą, pirmininkas. Nuo 2005 m. kovo mėn. skirtas namų areštas Kinšasoje už FNI dalyvavimą vykdant žmogaus teisių pažeidimus. 2011 m. kovo 27 d. perduotas į Hagą liudyti Tarptautiniame baudžiamajame teisme Germain Katanga ir Mathieu Ngudjolo teismo procesuose. 2011 m. gegužės mėn. Nyderlanduose pateikė prieglobsčio prašymą. 2012 m. spalio mėn. Nyderlandų teismas jo prieglobsčio prašymo nepatenkino; byla šiuo metu yra apeliacinėje instancijoje.
         23.   Felicien NSANZUBUKIRE

         (dar vadinamas: Fred Irakeza)
         Pareigos a) FDLR-FOCA subsektoriaus vadas, b) FDLR-FOCA pulkininkas
         Adresas: Pietų Kivu provincija, Kongo Demokratinė Respublika (2016 m. birželio mėn. duomenimis).
         Gimimo data: 1967 m.
         Gimimo vieta: a) Murama, Kigalis, Ruanda, b) Rubungo, Kigalis, Ruanda, c) Kinyinya, Kigalis, Ruanda.
         Pilietybė: Ruandos.
         Įtraukimo į JT sąrašą data: 2010 m. gruodžio 1 d.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Felicien Nsanzubukire bent nuo 2008 m. lapkričio mėn. iki 2009 m. balandžio mėn. prižiūrėjo ir koordinavo Pietų Kivu Uvira (Uvyros) ir Fizi (Fizio) rajonuose esantiems FDLR padaliniams skirtų šaudmenų ir ginklų neteisėtą vežimą iš Tanzanijos Jungtinės Respublikos per Tanganikos ežerą. 2016 m. sausio mėn. duomenimis, Nsanzubukire buvo FDLR-FOCA subsektoriaus Pietų Kivu provincijoje vadas ir turėjo pulkininko laipsnį.
         24.   Pacifique NTAWUNGUKA

         (dar vadinamas: a) Pacifique Ntawungula, b) Colonel Omega, c) Nzeri, d) Israel)
         Pareigos a) FDLR-FOCA sektoriaus „SONOKI“ vadas, b) FDLR-FOCA brigados generolas,
         Adresas: Ručuru teritorija, Šiaurės Kivu, Kongo Demokratinė Respublika (2016 m. birželio mėn. duomenimis).
         Gimimo data: a) 1964 m. sausio 1 d., b) apie 1964 m.
         Gimimo vieta: Gaseke (Gazekė), Gisenyi (Gisenio) provincija, Ruanda.
         Pilietybė: Ruandos.
         Įtraukimo į JT sąrašą data: 2009 m. kovo 3 d.
         Kita informacija: Karinį parengimą įgijo Egipte.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Pacifique Ntawunguka buvo Pirmosios FOCA divizijos (FDLR ginkluotas sparnas) vadas. Būdamas Kongo Demokratinėje Respublikoje veikiančios užsienio ginkluotosios grupuotės karinis vadovas, jis trukdė kovotojų nusiginklavimui ir savanoriškai repatriacijai bei persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JT ST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, priverstinai verbuoja jaunuolius nuo 10 metų amžiaus. Tada jauniausieji naudojami kaip palydovai, o vyresni vaikai siunčiami kaip kareiviai į frontą, pažeidžiant Saugumo Tarybos rezoliucijos 1857 (2008) OPA d ir e punktus. Karinį parengimą įgijo Egipte.
         2016 m. vidurio duomenimis, Ntawunguka buvo FDLR-FOCA sektoriaus „SONOKI“ Šiaurės Kivu provincijoje vadas.
         26.   Stanislas NZEYIMANA

         (dar vadinamas: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)
         Pareigos: Buvęs FDLR-FOCA vado pavaduotojas.
         Gimimo data: a) 1966 m. sausio 1 d., b) 1966 m. rugpjūčio 28 d., c) apie 1967 m.
         Gimimo vieta: Mugusa, Butarė, Ruanda.
         Pilietybė: Ruandos.
         Įtraukimo į JT sąrašą data: 2009 m. kovo 3 d.
         Kita informacija: 2013 m. pradžioje dingo būdamas Tanzanijoje. 2016 m. birželio mėn. duomenimis, buvimo vieta nežinoma.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Stanislas Nzeyimana buvo FOCA (ginkluotas FDLR padalinys) vado pavaduotojas. Būdamas Kongo Demokratinėje Respublikoje veikiančios užsienio ginkluotosios grupuotės karinis vadovas, jis trukdė kovotojų nusiginklavimui ir savanoriškai repatriacijai bei persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JT ST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, priverstinai verbuoja jaunuolius nuo 10 metų amžiaus. Tada jauniausieji naudojami kaip palydovai, o vyresni vaikai siunčiami kaip kareiviai į frontą, pažeidžiant Saugumo Tarybos rezoliucijos 1857 (2008) OPA d ir e punktus.
         Nzeyimana 2013 m. pradžioje dingo Tanzanijoje; 2016 m. birželio mėn. duomenimis, jo buvimo vieta nežinoma.
         28.   Jean-Marie Lugerero RUNIGA

         (dar vadinamas: Jean-Marie Rugerero)
         Pareigos: M23 pirmininkas.
         Adresas: Rubavu/Mudende, Ruanda.
         Gimimo data: a) apie 1960 m., b) 1966 m. rugsėjo 9 d.
         Gimimo vieta: Bukavu, Kongo Demokratinė Respublika.
         Įtraukimo į JT sąrašą data: 2012 m. gruodžio 31 d.
         Kita informacija: Į Ruandos Respubliką atvyko 2013 m. kovo 16 d. 2016 m. duomenimis, gyvena Ruandoje. 2016 m. birželio mėn. dalyvavo kuriant naują Kongo politinę partiją Alliance pour le Salut du Peuple (ASP).
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         2012 m. liepos 9 d. dokumentas, pasirašytas M23 vadovo Sultani Makenga, vadinamo Runiga, kaip M23 politinio sparno koordinatoriaus. Kaip nurodyta šiame dokumente, Runiga buvo paskirtas iškilus poreikiui užtikrinti M23 motyvų matomumą. Grupuotės interneto svetainėje Runiga taip pat buvo vadinamas M23 pirmininku. Jo vadovaujamas vaidmuo buvo patvirtintas 2012 m. lapkričio mėn. ekspertų grupės ataskaitoje, kurioje Runiga minimas kaip M23 vadovas.
         Pagal 2012 m. lapkričio 15 d. ekspertų grupės galutinę ataskaitą Runiga vadovavo delegacijai, kuri 2012 m. liepos 29 d. vyko į Kampalą (Ugandą) ir galutinai patvirtino M23 judėjimo 21 punkto darbotvarkę prieš numatomas derybas Tarptautinėje Didžiųjų ežerų regiono konferencijoje. Pagal 2012 m. lapkričio 23 d. BBC paskelbtą straipsnį M23 buvo suformuota, kai buvę CNDP nariai, kurie buvo integruoti į FARDC, pradėjo protestuoti dėl prastų sąlygų ir atlygio, taip pat dėl nepakankamai įgyvendinamo 2009 m. kovo 23 d. CNDP ir KDR taikos susitarimo, po kurio CNDP buvo integruotas į FARDC. Pagal 2012 m. lapkričio mėn. Tarptautinės taikos informavimo tarnybos (IPIS) ataskaitą, M23 dalyvavo intensyviose karinėse operacijose, siekdamas kontroliuoti teritoriją rytinėje KDR dalyje. 2012 m. liepos 24–25 d. M23 ir FARDC kovėsi dėl kelių miestų ir kaimų rytinėje KDR dalyje kontrolės; 2012 m. liepos 26 d. M23 užpuolė FARDC Rumangabo karinėje bazėje; 2012 m. lapkričio 17 d. M23 išstūmė FARDC iš Kibumbos miesto; 2012 m. lapkričio 20 d. M23 perėmė Gomos kontrolę. Pagal 2012 m. lapkričio mėn. Ekspertų grupės ataskaitą, keli buvę M23 kovotojai teigia, kad M23 vadai neatidėliotinai įvykdė mirties bausmę kelioms dešimtims vaikų, kurie, paimti į M23 kaip vaikai kareiviai, bandė pabėgti. Pagal 2012 m. rugsėjo 11 d.Human Rights Watch (HRW) ataskaitą, aštuoniolikmetis ruandietis, jėga paimtas į M23 Ruandoje ir iš jos pabėgęs, papasakojo HRW, kad jis matė, kaip mirties bausmė buvo įvykdyta šešiolikmečiui iš jo M23 padalinio, bandžiusiam pabėgti birželio mėn. M23 kovotojai sugavo jaunuolį ir mirtinai jį sumušė kitų į M23 paimtų vaikų kareivių akivaizdoje. Jį nužudyti įsakęs M23 vadas, paaiškindamas, kodėl jaunuolis buvo nužudytas, tariamai pareiškė kitiems į M23 paimtiems jaunuoliams: „jis norėjo mus palikti“. Toje ataskaitoje taip pat nurodyta, kad, liudininkų teigimu, mirties bausmė neatidėliotinai buvo įvykdyta mažiausiai 33 naujokams ir kitiems M23 kovotojams, kai jie bandė pabėgti. Kai kurie iš jų buvo surišti ir nušauti kitų į M23 paimtų jaunuolių akivaizdoje, kaip pavyzdį parodant, kokios bausmės jie sulauktų. Vienas į M23 paimtas jaunuolis HRW paaiškino: „kai buvome M23, jie sakė, kad [galime rinktis –] galime likti su jais arba mirti. Daug kas bandė pabėgti. Kai kurie jų buvo surasti, tada iš karto nužudyti.“
         Runiga į Ruandos Respubliką (Gasizi/Rubavu) atvyko 2013 m. kovo 16 d. 2016 m. vidurio duomenimis, Runiga gyveno Ruandoje. 2016 m. birželio mėn. jis dalyvavo kuriant naują Kongo politinę partiją „Alliance pour le Salut du Peuple“ (ASP).
         30.   Bosco TAGANDA

         (dar vadinamas: a) Bosco Ntaganda, b) Bosco Ntagenda, c) General Taganda, d) Lydia (kai dalyvavo APR), e) Terminator, f) Tango Romeo (šaukinys), g) Romeo (šaukinys), h) Major)
         Adresas: Haga, Nyderlandai (2016 m. birželio mėn. duomenimis)
         Gimimo data: 1973–1974 m.
         Gimimo vieta: Bigogvė, Ruanda
         Pilietybė: Kongo.
         Įtraukimo į JT sąrašą data: 2005 m. lapkričio 1 d.
         Kita informacija: Gimęs Ruandoje, vaikystėje persikraustė į Niamitabą, Masisio teritorija, Šiaurės Kivu. 2004 m. gruodžio 11 d., po Itūrio taikos susitarimų, prezidento dekretu paskirtas FARDC brigados generolu. Buvęs CNDP štabo vadas, o po Laurent Nkunda suėmimo 2009 m. sausio mėn. tapo CNDP karo vadu. Nuo 2009 m. sausio mėn. de facto vado pavaduotojas vykdant kelias iš eilės operacijas prieš FDLR Šiaurės ir Pietų Kivu: „Umoja Wetu“, „Kimia II“ ir „Amani Leo“. 2013 m. kovo mėn. atvyko į Ruandą ir kovo 22 d. savanoriškai pasidavė TBT pareigūnams Kigalyje. Perduotas TBT Hagoje, Nyderlanduose. 2014 m. birželio 9 d. TBT patvirtino 13 jam pateiktų kaltinimų dėl karo nusikaltimų ir 5 jam pateiktus kaltinimus dėl nusikaltimų žmoniškumui; teismas prasidėjo 2015 m. rugsėjo mėn.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         Bosco Taganda buvo UPC/L karo vadas, turintis įtakos UPC/L, vienos iš Rezoliucijos 493 (2003) 20 punkte nurodytų ginkluotų grupuočių ir nereguliarių karinių pajėgų, susijusios su neteisėta prekyba ginklais pažeidžiant ginklų embargą, politikai, jai vadovaujantis ir kontroliuojantis jos veiklą. 2004 m. gruodžio mėn. buvo paskirtas FARDC generolu, tačiau atsisakė priimti šį paaukštinimą ir todėl netapo FARDC nariu. Generalinio Sekretoriaus specialiojo atstovo vaikų ir ginkluotų konfliktų klausimais biuro duomenimis, jis buvo atsakingas už vaikų verbavimą ir naudojimą Itūryje 2002–2003 m. ir yra tiesiogiai ir (arba) kaip vadovas atsakingas už Šiaurės Kivu 2002–2009 m. vykdyto vaikų verbavimo ir naudojimo 155 atvejus. Jam, kaip CNDP štabo vadui, tenka tiesioginė ir vadovo atsakomybė už žudynes Kivandžoje (2008 m. lapkričio mėn.).
         Gimęs Ruandoje, vaikystėje persikraustė į Niamitabą, Masisio teritorija, Šiaurės Kivu. 2011 m. birželio mėn. duomenimis, gyveno Gomoje ir turėjo didelių ūkių Ngungo rajone, Masisio teritorijoje, Šiaurės Kivu provincijoje. 2004 m. gruodžio 11 d., sudarius Itūrio taikos susitarimus, prezidento dekretu buvo paskirtas FARDC brigados generolu. Buvo CNDP štabo vadas, o po Laurent Nkunda suėmimo 2009 m. sausio mėn. tapo CNDP karo vadu. Nuo 2009 m. sausio mėn. de facto vado pavaduotojas vykdant kelias iš eilės operacijas prieš FDLR Šiaurės ir Pietų Kivu provincijose: „Umoja Wetu“, „Kimia II“ ir „Amani Leo“. 2013 m. kovo mėn. atvyko į Ruandą, kovo 22 d. savanoriškai pasidavė TBT pareigūnams Kigalyje ir vėliau buvo perduotas TBT Hagoje, Nyderlanduose. 2014 m. birželio 9 d. TBT patvirtino 13 jam pateiktų kaltinimų dėl karo nusikaltimų ir 5 jam pateiktus kaltinimus dėl nusikaltimų žmoniškumui. Teismas prasidėjo 2015 m. rugsėjo mėn.
         b)   2 ir 2a straipsniuose nurodytų subjektų sąrašas
         1.   ADF (Allied Democratic Forces)

         (dar vadinamas: a) Forces Démocratiques Alliées-Armée Nationale de Libération de l'Ouganda b) ADF/NALU c) NALU)
         Adresas: Šiaurės Kivu provincija, Kongo Demokratinė Respublika.
         Įtraukimo į JT sąrašą data: 2014 m. birželio 30 d.
         Kita informacija: ADF įkūrėjas ir vadas Jamil Mukulu buvo suimtas 2015 m. balandžio mėn. Dar es Salame, Tanzanijoje. Vėliau, 2015 m. liepos mėn., išduotas į Kampalą, Ugandą. 2016 m. birželio mėn. duomenimis, Mukulu laikomas policijos sulaikymo kameroje ir laukia teismo.
         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
         „Allied Democratic Forces“ (ADF) sukurtas 1995 m. ir yra įsikūręs kalnuotoje KDR ir Ugandos pasienio vietovėje. 2013 m. galutinėje Jungtinių Tautų ekspertų Kongo Demokratinės Respublikos klausimais grupės ataskaitoje, kurioje cituojami Ugandos pareigūnai ir JT šaltiniai, teigiama, kad 2013 m. ADF pajėgas sudarė apytikriai 1 200–1 500 ginkluotų kovotojų, esančių Šiaurės Kivu provincijos šiaurės rytų Benio teritorijoje, netoli nuo sienos su Uganda. Tų pačių šaltinių duomenimis, ADF iš viso yra apytikriai 1 600–2 500 narių, įskaitant moteris ir vaikus. Dėl 2013 m. ir 2014 m. Kongo ginkluotųjų pajėgų (FARDC) ir JT Organizacijos stabilizavimo misijos KDR (MONUSCO) vykdytų puolamųjų karinių operacijų ADF išskirstė savo kovotojus į keletą mažesnių bazių, o moterys ir vaikai buvo perkelti į vietoves į vakarus nuo Benio ir palei Itūrio – Šiaurės Kivu sieną. ADF karo vadas yra Hood Lukwago, o vyriausiasis vadovas – Jamil Mukulu (asmuo, kuriam taikomos sankcijos).
         ADF įvykdė sunkių tarptautinės teisės ir JT ST rezoliucijos 2078 (2012) pažeidimų, įskaitant pateiktus toliau.
         ADF verbavo ir naudojo vaikus karius pažeisdamas taikytiną tarptautinę teisę (JT ST rezoliucija, 4 punkto d papunktis).
         2013 m. galutinėje Jungtinių Tautų ekspertų Kongo Demokratinės Respublikos klausimais grupės ataskaitoje nurodyta, kad Jungtinių Tautų ekspertų Kongo Demokratinės Respublikos klausimais grupė apklausė tris buvusius ADF kovotojus, kurie 2013 m. pabėgo; jie paaiškino, kaip ADF verbuotojai Ugandoje vilioja žmones į KDR netikrais darbo pasiūlymais (suaugusiems) ir nemokamu švietimu (vaikams) ir tuomet priverčia juos prisijungti prie ADF. Taip pat pagal Jungtinių Tautų ekspertų Kongo Demokratinės Respublikos klausimais grupės ataskaitą buvę ADF kovotojai papasakojo Jungtinių Tautų ekspertų Kongo Demokratinės Respublikos klausimais grupei, kad ADF mokymo grupes paprastai sudaro suaugę vyrai ir berniukai, o du iš ADF 2013 m. pabėgę berniukai papasakojo Jungtinių Tautų ekspertų Kongo Demokratinės Respublikos klausimais grupei dalyvavę ADF kariniuose mokymuose. Jungtinių Tautų ekspertų Kongo Demokratinės Respublikos klausimais grupės ataskaitoje taip pat pateikiamas „buvusio ADF vaiko kario“ pasakojimas apie ADF mokymus.
         Pagal 2012 m. galutinę Jungtinių Tautų ekspertų Kongo Demokratinės Respublikos klausimais grupės ataskaitą ADF, be kita ko, verbuoja vaikus, kaip rodo ADF verbuotojo, kurį Kasesėje su šešiais mažais berniukais pakeliui į KDR 2012 m. liepos mėn. sulaikė Ugandos valdžios institucijos, atvejis.
         Konkretus ADF vaikų verbavimo ir jų naudojimo atvejis pateiktas buvusios organizacijos „Human Rights Watch“ už Afriką atsakingos direktorės Georgette Gagnon 2009 m. sausio 6 d. laiške buvusiam Ugandos teisingumo ministrui Kiddhu Makubuyu, kuriame nurodoma, kad 2000 m. ADF pagrobė devynerių metų amžiaus berniuką Bushobozi Irumba. Iš jo buvo reikalaujama ADF kovotojams teikti transportavimo ir kitas paslaugas.
         Be to, „The Africa Report“ citavo kaltinimus, kad ADF vaikais kariais tariamai verbuoja vos 10 metų amžiaus vaikus, ir citavo Uganda People's Defence Force (UPDF) spaudos atstovą, kuris teigė, kad UPDF išgelbėjo 30 vaikų iš mokymo stovyklos Viktorijos ežero Buvuma saloje.
         ADF taip pat įvykdė daug tarptautinių žmogaus teisių ir tarptautinės humanitarinės teisės pažeidimų moterų ir vaikų atžvilgiu, įskaitant žudymą, žalojimą ir seksualinį smurtą (JT ST rezoliucijos 4 punkto e papunktis).
         Pagal 2013 m. galutinę Jungtinių Tautų ekspertų Kongo Demokratinės Respublikos klausimais grupės ataskaitą 2013 m. ADF užpuolė daug kaimų, todėl daugiau nei 66 000 žmonių pabėgo į Ugandą. Dėl šių išpuolių didelėje teritorijoje sumažėjo gyventojų ir nuo to laiko ADF ją kontroliuoja grobdami arba žudydami į savo kaimus grįžtančius žmones. 2013 m. liepos–rugsėjo mėn. ADF nukirsdino mažiausiai penkis asmenis Kamango vietovėje, dar kelis nušovė ir dar kelias dešimtis pagrobė. Šiais veiksmais vietos gyventojai buvo įbauginti ir atgrasyti nuo grįžimo į namus.
         Pagal „Global Horizontal Note“ (sunkių pažeidimų vaikų atžvilgiu ginkluoto konflikto sąlygomis stebėsenos ir ataskaitų teikimo mechanizmas) Saugumo Tarybos Vaikų ir ginkluotų konfliktų darbo grupei (CAAC) pranešta, kad 2013 m. spalio–gruodžio mėn. ataskaitiniu laikotarpiu ADF buvo atsakinga už 14 iš 18 dokumentais patvirtintų vaikų mirties atvejų, įskaitant 2013 m. gruodžio 11 d. Benio teritorijoje Šiaurės Kivu įvykusį incidentą, kai ADF užpuolė Musuku kaimą ir nužudė 23 žmones, įskaitant 11 vaikų (tris mergaites ir aštuonis berniukus), kurių amžius buvo nuo dviejų mėnesių iki 17 metų. Visų aukų, įskaitant du vaikus, išgyvenusius užpuolimą, kūnai buvo sunkiai sužaloti mačetėmis.
         Generalinio sekretoriaus 2014 m. kovo mėn. ataskaitoje su konfliktais susijusio seksualinio smurto klausimais „Allied Democratic Forces – National Army for the Liberation of Uganda“ įtrauktas į „Subjektų, pagal patikimus duomenis įtariamų įvykdžius išžaginimus ar kitų formų seksualinį smurtą ginkluoto konflikto situacijose arba laikomų už juos atsakingais“ sąrašą.
         ADF taip pat dalyvavo išpuoliuose prieš MONUSCO taikdarius (JT ST rezoliucijos 4 punkto i papunktis).
         Galiausiai Jungtinių Tautų Organizacijos stabilizavimo misija Kongo Demokratinėje Respublikoje (MONUSCO) pranešė, kad ADF įvykdė bent du išpuolius prieš MONUSCO taikdarius. Pirmasis buvo įvykdytas 2013 m. liepos 14 d., kai buvo užpultas MONUSCO patruliuojantis pareigūnas kelyje tarp Mbau ir Kamango. Šis išpuolis išsamiai aprašytas 2013 m. galutinėje Jungtinių Tautų ekspertų Kongo Demokratinės Respublikos klausimais grupės ataskaitoje. Antras išpuolis buvo įvykdytas 2014 m. kovo 3 d. Dešimt kilometrų nuo Mavivi oro uosto Benyje granatomis atakuotas MONUSCO automobilis; buvo sužeisti penki taikdariai.
         ADF įkūrėjas ir vadas Jamil Mukulu (CDi.015) buvo suimtas 2015 m. balandžio mėn. Dar es Salame, Tanzanijoje. Vėliau, 2015 m. liepos mėn., išduotas į Kampalą, Ugandą. 2016 m. birželio mėn. duomenimis, jis laikomas policijos sulaikymo kameroje ir laukia teismo.“


title: 2017 m. sausio 27 d. Komisijos įgyvendinimo reglamentas (ES) 2017/183 dėl tam tikrų prekių klasifikavimo Kombinuotojoje nomenklatūroje

text:
3.2.2017

                  LT

                  Europos Sąjungos oficialusis leidinys

                  L 29/16

            KOMISIJOS ĮGYVENDINIMO REGLAMENTAS (ES) 2017/183
      2017 m. sausio 27 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. sausio 27 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas (KN kodas)

                     Motyvai

                     (1)

                     (2)

                     (3)

                     Maždaug 3 cm storio gaminys (vadinamasis sudedamasis tatamis) iš etilenvinilacetato (EVA), kurį sudaro 100 × 100 cm dydžio dalys neslidžiu paviršiumi. Tos dalys tarpusavyje sujungiamos kaip dėlionė ir tvirtai klojamos ant kito paviršiaus – taip suformuojamas kilimas.
                     Gaminys skirtas smūgiams sušvelninti užsiimant įvairia sporto veikla (pavyzdžiui, joga, gimnastika ar kovų menais), nes akyta jo struktūra apsaugo kūną. Sudedamasis tatamis taip pat slopina triukšmą, sulaiko šilumą ir drėgmę. Todėl šis kilimas apsaugo po juo esantį paviršių nuo pažeidimo, taip pat jis apsaugo ir įvairia kitokia veikla užsiimančius žmones (pavyzdžiui, jis gali būti naudojamas vaikų darželiuose arba artistų reikmėms).
                     Žr. paveikslą (*1).

                     3918 90 00

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3918  ir 3918 90 00  atitinkančiais prekių aprašymais.
                     Gaminys nelaikytinas bendrųjų fizinių pratimų, gimnastikos, atletinių sporto šakų, kitų sporto šakų arba lauko žaidimų reikmeniu ar įranga ir nepriskirtinas 9506  pozicijai, nes nesujungta plastikinė grindų danga gali būti naudojama ne vien sportui, bet ir paviršiams bei kitokia veikla užsiimantiems žmonėms apsaugoti.
                     Todėl gaminys klasifikuotinas pagal medžiagą, iš kurios jis pagamintas (plastiką).
                     Vadinasi, gaminys laikytinas grindų danga iš plastikų ir jam priskirtinas KN kodas 3918 90 00 .

            (*1)  Paveikslas pateikiamas tik dėl informacijos.


title: 2015 m. sausio 23 d. Komisijos įgyvendinimo reglamentas (ES) 2015/107, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.1.2015

               LT

               Europos Sąjungos oficialusis leidinys

               L 19/12

         KOMISIJOS ĮGYVENDINIMO REGLAMENTAS (ES) 2015/107
   2015 m. sausio 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 23 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  330,7

                  IL

                  160,5

                  MA

                  116,0

                  TR

                  156,6

                  ZZ

                  191,0

                  0707 00 05

                  JO

                  229,9

                  TR

                  179,2

                  ZZ

                  204,6

                  0709 93 10

                  MA

                  232,2

                  TR

                  178,2

                  ZZ

                  205,2

                  0805 10 20

                  EG

                  54,1

                  MA

                  61,0

                  TN

                  54,1

                  TR

                  65,0

                  ZZ

                  58,6

                  0805 20 10

                  IL

                  146,9

                  MA

                  89,2

                  ZZ

                  118,1

                  0805 20 30, 0805 20 50, 0805 20 70, 0805 20 90

                  EG

                  87,6

                  IL

                  129,5

                  JM

                  118,0

                  MA

                  141,2

                  TR

                  122,7

                  ZZ

                  119,8

                  0805 50 10

                  TR

                  63,6

                  ZZ

                  63,6

                  0808 10 80

                  BR

                  63,3

                  CL

                  88,6

                  MK

                  26,7

                  US

                  184,8

                  ZZ

                  90,9

                  0808 30 90

                  CL

                  265,9

                  US

                  138,7

                  ZZ

                  202,3

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.